**Uddrag af referatet fra bestyrelsesmødet 20. marts 2018, pkt. 7:**

Vi gennemgik de 5 punkter i bilaget *Mediestrategi Alternativet Rudersdal:*

* Hvem er vi?

Bestyrelsen og aktive deltagere, medlemmerne i Alternativet Rudersdal

* Hvem vil vi informere og kommunikere med?
	+ Egne medlemmer, de aktive og de passive
	+ Borgerne i Rudersdal
	+ De andre politiske partier i Rudersdal
	+ Rudersdal Kommune – kommunalbestyrelsen og forvaltningen
* Hvad vil vi informere dem om

Alternativets politik i bredeste forstand

* Hvem informerer – hvem har ansvaret for informationsvirksomheden?

Overordnet er det bestyrelsen. I praksis er det formandskabet, og/eller de enkelte bestyrelsesmedlemmer, der varetager kommunikationen, under ansvar over for bestyrelsen, og i sidste instans årsmødet.

* Hvordan vil vi informere – hvilke platforme vil vi anvende?

Det blev besluttet, at alle bestyrelsens medlemmer skal have rettigheder til at lægge ting ud på Facebook

Så nåede vi ikke længere – diskussionen fortsætter på bestyrelsesmøder 24. april.

Kære Ejvind

Tak for referatet. Her er et par bemærkninger.

Når man læser punkt 7 får man det indtryk at Alternativet Rudersdal er en informationsvirksomhed. Jeg synes ikke referatet afspejler, at der dels var diskussion om valget af begrebet ”information” som omdrejningspunkt og dels diskussion om formålet med mediestrategien, nemlig kommunikere Alternativets politik med henblik på at flytte (bevæge!!!) modtagerne af det kommunikerede. Derudover er der et rent informativt formål, nemlig at informere medlemmer og andre om beslutninger, møder, aktiviteter etc.

Hilsen

Søren